Bekobod

Ang Bekobod (; ), na tinatawag ding Bekabad, ay isang lungsod sa Uzbekistan. Ito ay nasa mga pampang ng Ilog Syr Darya malapit sa hangganan ng bansa sa Tajikistan.

Unang sumibol ang Bekobod dahil sa pagkakaugnay nito sa planta ng semento. Nakamit nito ang katayuang lungsod noong 1945. Hanggang sa taong 1964, tinawag itong Begovat.

Sumailalim ang Bekobod sa mabilis na industriyalisasyon noong panahong Sobyet. Bahagyang napanatili nito ang kahalagahang pang-industriya. Tahanan ang lungsod ng isang malaking pagawaan ng asero at ng pabrika ng semento. Matatagpuan lamang ang Saplad ng Farkhad at Plantang Hidroelektriko ng Farkhad sa itaas ng ilog mula sa lungsod.

Kasaysayan
Unang sumibol ang Bekobod dahil sa pagkakaugnay nito sa isang planta ng semento. Itinayo ang isang planta ng asero sa bayan noong 1942-44. Itinayo naman malapit sa Bekobod noong 1943-48 ang kapuwa Saplad ng Farkhad at Plantang Hidroelektriko ng Farkhad. Ang hulinhg nabanggit ay isang pangunahing pinagkukunan ng kuryente at patubig para sa Uzbekistan.

Natanggap ng Bekobod ang katayuang panlungsod (city status) noong 1945. Mula sa umpisa hanggang sa 1964, ang bayan o lungsod ay tinawag na Begovat.

Heograpiya
Matatagpuan ang Bekobod sa parehong pampang ng Ilog Syr Darya malapit sa hangganan ng Uzbekistan sa Tajikistan. May mga bundok sa dakong hilagang-silangan at timog-silangan ng lungsod. Sa pamamagitan ng daan, ito ay nasa layong 140 kilometro (87 milya) sa timog ng pambansang kabisera ng Tashkent.

Klima
Ang Bekobod ay may mainit na klimang tag-init at Mediteraneo (Köppen climate classification Csa) na mayroong impluwensiya ng klimang kontinental. Mayroon itong mainit na tag-init at maginaw na tag-lamig. Ang karaniwang temperatura tuwing Hunyo–Hulyo ay . Minsan, umaabot sa  ang karaniwang temperatura tuwing Hunyo–Hulyo. Ang katamtamang temperatura sa Enero ay .

Demograpiya
Noong 2009, may 101,292 katao ang Bekobod. Sa maraming mga pangkat etniko na makikita sa lungsod, pinakamalaki ang mga Uzbek.

Ekonomiya
Nananatiling isang mahalagang pang-industriya na lungsod ang Bekobod sa kasalukuyang malayang Uzbekistan. Tahanan ito ng isang malaking pagawaan ng asero at ng isang pabrika ng semento. Mayroon ding isang pabrika ng laryo, planta na nagpapakete ng karne, isang planta ng bulak, at maraming mga negosyong maliit at katamtaman. Matatagpuan lamang sa itaas ng ilog mula sa lungsod ang Saplad ng Farkhad at Plantang Hidroelektriko ng Farkhad.

Edukasyon
Tahanan ang Bekobod ng isang suriang pangmedisina at isang paaralang pambokasyon. Mayroon ding 17 mga paaralang sekundarya, dalawang paaralang pangmusika, at isang paaralang pampalakasan sa lungsod.

Talasanggunian

Mga kawing panlabas
 Official website   
 A photo galley of Bekabad 

Mga lungsod sa Uzbekistan